PATVIRTINTA

 Šilainių seniūnijos

 seniūno pavaduotojo atliekančio seniūno funkcijas V. Naruševičiaus

**ŠILAINIŲ SENIŪNIJOS ATVIRO BENDRUOMENIŲ PAPLŪDIMIO TINKLINIO TURNYRO NUOSTATAI**

**I SKYRIUS**

**TIKSLAS IR UŽDAVINIAI**

 1. Skatinti Šilainių seniūnijos gyventojus aktyviai sportuoti.

 2. Populiarinti tinklinį Šilainių seniūnijos gyventojų tarpe.

 3. Išaiškinti stipriausius Šilainių seniūnijos tinklininkus.

**II SKYRIUS**

**VIETA IR LAIKAS**

 4. Turnyras vykdomas Šilainių seniūnijoje 2016 m. rugsėjo 17 d. Romainių tinklinio aikštelėje, Romainių gatvė Nr. 15 ( prie vandentiekio bokšto).

**III SKYRIUS**

**DALYVIAI**

 5. Šilainių seniūnijos turnyre dalyvauti kviečiami visų Kauno m. seniūnijų bendruomenių gyventojai.

 Visi turnyro dalyviai skirstomi į šias amžiaus grupes:

 a) jaunimas nuo 16 iki 22 metų;

 b) suaugusieji nuo 23 metų ir vyresni;

 c) senjorai nuo 40 metų ir vyresni.

 Komandos sudėtis:

 a) jaunimo ir suaugusiųjų grupėse – 2 žaidėjai;

 b) senjorų grupėje – 3 žaidėjai.

 Komandos gali būti mišrios. Turnyre neleidžiama dalyvauti Lietuvos paplūdimio čempionato dalyviams.

**IV SKYRIUS**

**KOMANDŲ REGISTRACIJA**

 6. Komandos registruojamos el.paštu: j.palevicius@gmail.com iki rugsėjo 15 d., informacija teikiama tel. 8611 53895.

**V SKYRIUS**

**VARŽYBŲ VYKDYMAS**

 7. Varžybos vykdomos vadovaujantis oficialiomis paplūdimio tinklinio taisyklėmis.

Varžybų vykdymo sistema bus parinkta atsižvelgiant į užsiregistravusių komandų skaičių.

 Varžybų eiga:

 10.30–11.30 val.

 a) registracijos tikslinimas;

 b) jaunimo ir suaugusiųjų komandų burtų traukimas;

 c) varžybų tvarkaraščio paruošimas.

 12.00 val. varžybų pradžia SUAUGUSIŲJŲ GRUPĖJE, pasibaigus šios grupės varžyboms vykdysime JAUNIMO GRUPĖJE. (Varžybos atskirai kiekvienoje amžiaus grupėje vykdomos jeigu bus užsiregistravę ne mažiau kaip 3 komandos, jeigu bus užsiregistravę mažiau negu 3 komandos šią grupę prijungsime prie kitos grupės).

 14.00 val. SENJORŲ GRUPĖS – registracija, varžybų vykdymas.

**VI SKYRIUS**

**NUGALĖTOJŲ IR PRIZININKŲ APDOVANOJIMAS**

 Nugalėtojai ir prizininkai visose amžiaus grupėse apdovanojami Šilainių seniūno taurėmis, geriausieji- prizais.

Turnyro organizatoriai:

Šilainių seniūnija ir Romainių bendruomenės centras

Turnyro vykdytojas J. Palevičius